Google a anunțat că amână planul de a scoate cookie-urile din browserul Chrome.
Google a anunțat că amână planul de a scoate cookie-urile din browserul Chrome. Această tehnologie urmărește obiceiurile de navigare pe internet ale utilizatorului. Google este investigată din mai multe direcții, inclusiv de Comisia Europeană.
Probabil te-ai obișnuit cu ideea că datele tale nu sunt în siguranță când intri online, iar companiile mari de tech sunt mereu sub lupă din acest motiv.Google tocmai a anunțat o măsură riscantă: nu renunță la tehnologia prin care activitatea în browser poate fi monitorizată.Google a decis să amâne cu un an planul de eliminare a cookie-urilor. Le știm cu toții de când navigăm pe internet într-un browser. Practic, vorbim despre un text special, deseori codificat, trimis de un server unui navigator web și apoi trimis înapoi de către navigator, de fiecare dată când accesează acel server.Cu alte cuvinte, este tehnologia care permite urmărirea activității online în scop de advertising, în primul rând. Google anunțase inițial că le va elimina de la începutul anului 2022. Ei bine, acum a schimbat decizia și le va șterge abia la finalul lui 2023.Google spune că această întârziere le va permite dezvoltatorilor, industriei de advertising și creatorilor de conținut să fie confortabili cu noile tehnologii care sunt create și care vor înlocui cookie-urile. Vor exista alte variante folosite pentru reclame personalizate astfel încât datele utilizatorilor să nu fie în pericol.Cu toate astea, e o mutare riscantă din partea Google în condițiile în care Comisia Europeană tocmai a anunțat că a demarat o investigație împotriva Google și o acuză că a suprimat competiția prin restricționarea accesului la datele utilizatorilor în scop de advertising și a păstrat informațiile pentru ea.